Cine este primul om cu braț bionic printat 3D, inspirat dintr-un joc video. "Poți face lucrurile normale din viața de zi cu zi".
Daniel Melville a devenit primul bărbat cu braț bionic printat 3D, creat după un joc video. Brațul a fost printat să fie ca al personajului Adam Jensen, din jocul Deus Ex. Tot mai mulți oameni beneficiază de această tehnologie.
Un bărbat a primit un braț bionic creat după cel al unui personaj dintr-un joc video. Acum, apare chiar și în Cartea Recordurilor. Daniel Melville scria istorie în 2018, când a acceptat să facă parte dintr-un test pentru un braț bionic. El s-a născut fără un braț și nu a ezitat să arate ca personajul Adam Jensen, din jocul Deus Ex."Așa cum vedeți, brațul este foarte similar, parcă a fost luat din jocul video și adus aici în viața reală. Este o nebunie. Poți face lucrurile normale din viața de zi cu zi, dar nu poți să spargi un perete și nu are vreo lamă ascunsă sau electroșocuri", a spus Daniel Melville.La început, brațul bionic era doar estetic. De atunci, prototipul a avut parte de multe îmbunătățiri și a ajutat multe alte persoane. Acum chiar a fost lansată o nouă versiune. Ușor ca o mănușă și capabil să miște degetele în șase feluri.